CPT Krško

Delavnica "Optimizacija davčne osnove in davčne novosti"
2020-12-01 13:00 - 15:00 (Europe/Ljubljana) | digitalna oblika
V okviru točke SPOT svetovanje Posavje organiziramo in vabimo na delavnico »Optimizacija davčne osnove in davčne novosti«, ki bo potekala v ki bo potekala v virtualni (spletni) obliki
v torek, 1. decembra 2020, ob 13. uri
Vsebina:

davčne novosti,
obdavčitev kapitala,
optimizacija davčne osnove,
kaj vse je potrebno postoriti pred zaključkom davčnega leta.

Udeleženci prejmete gradivo v e-obliki.
Predavateljica: Marija TOMC MUC, izkušena davčna svetovalka in predavateljica. Predavanja bodo temeljila predvsem na primerih iz prakse in najpogostejših poslovnih dogodkih ter podrobnejša predstavitev davčnih novosti.
Udeležba na delavnici je brezplačna in dostopna vsem, ki se boste na delavnico prijavili, prvenstveno je namenjena MSP-jem.
Delavnica bo izvedena v virtualni obliki, zato prosimo udeležence k OBVEZNI elektronski prijavi preko e-pošte, ki jo pošljete na naslov: janja.starc@ozs.si.
Prijave sprejemamo do vključno ponedeljka, 30. novembra 2020 do 12h.
Vsi prijavljeni boste po e-pošti prejeli link – povezavo na spletno delavnico preko katere se boste delavnici priključili (pridružili) v torek, 1. decembra 2020 ob 12.45. Vsi prejmete po elektronski pošti navodila za sodelovanje in udeležbo na delavnici.
Sodelovanje na delavnici, kot poslušalec je enostavno za to potrebujete le računalnik in internetno povezavo.

"ŠIBKA TOČKA" - zavora ali sprožilec trajnostnega napredka
2020-11-26 17:00 - 19:30 | digitalna oblika
On-line dogodek: “ŠIBKA TOČKA” – zavora ali sprožilec trajnostnega napredka
Na prvi izmed treh spletnih delavnic, se boste poglobljeno ukvarjali s trenutno realnostjo, ko nam vsem bolj ali manj »gori pod nogami« in smo se posledično vsi, hote ali ne, znašli v procesu transformacije. Vprašanje je, ali bomo tako lastno kot poslovno transformacijo zavedno upravljali mi, ali bo le ta upravljala nas, medtem pa bomo brez pravega nadzora drveli po napačni poti.
Pomembno je, da »pogorišča« čimprej obnovimo in postavimo še močnejše in boljše temelje, na katerih bosta osnovana naša rast in napredek v dobro vseh, narave, ljudi in skupnosti.
Odlično izhodišče konstruktivnemu dialogu o zavedni ali nezavedni transformaciji bodo najprej podali predstavniki podjetij, ki so pripravljeni svoje bolj ali manj boleče sprožilce nujne transformacije deliti z nami in so se soočili:

s skoraj popolno izgubo posla,
z nepričakovano rastjo posla,
z dolgotrajno odsotnostjo ter stisko zaposlenih,
ali še s katero drugo intenzivno izkušnjo.

Poleg predstavnikov podjetij bodo z nami tudi izkušeni strokovnjaki, ki bodo s strokovnimi komentarji in priporočili podkrepili nujne procese iz področja transformativnega vodenja in komunikacije ter trajnostne transformacije poslovnih modelov in strateških usmeritev v času, ko v podjetju zavladajo »izredne razmere«.
Izkušnje drugih, medsebojna pomoč in sodelovanje nas obogatijo in so lahko mogočno vodilo, ki nas v kritičnih situacijah popelje na pravo pot.
Dogodek bo 26. 11. 2020 od 17.00 do 19.30 preko spletne platforme ZOOM WORKSHOP. Število mest je omejeno na 15 podjetij. Prijave najkasneje do 23.11.2020. Delavnica je brezplačna in prvenstveno namenjena podjetjem z več kot 10 zaposlenimi.
Prijave zbiramo na povezavi TUKAJ!

"Delo na domu in novosti PKP5" - na voljo tudi GRADIVO !
2020-11-17 09:00 - 10:45 | digitalna oblika
Ne prezrite – na voljo je tudi GRADIVO z delavnice !
V okviru točke SPOT svetovanje Posavje organiziramo in vabimo na aktualno delavnico na tematiko »Delo na domu in novosti v zadnjem paketu PKP5«, ki bo potekala v virtualni (spletni) obliki
Vsebina:
Delo od doma je v zadnjih letih v porastu. K njegovemu razcvetu pa je pripomogla situacija v zvezi s korona virusom. Kljub temu, da delodajalec organizira delo od doma, mora spoštovati delovnopravne vidike in vidik varnosti in zdravja pri delu. Se pa v praksi velikokrat zastavlja vprašanje, kakšne so pravice in dolžnosti delavcev, kakšen je možen nadzor s strani delodajalcev in predvsem kako delodajalec delavcu zakonito odredi ali se z njim dogovori za delo od doma. Že od 13.3.2020 dalje imamo v veljavi interventno zakonodajo, ki je posledica korona virusne bolezni. Ker se nekateri ukrepi iztekajo, se je že sprejel novi sveženj ukrepov PKP5, v prihajanju je PKP6, ki bo namenjen blaženju posledic epidemije. PKP 5 prinaša tako ukrepe namenjene delodajalcem za njihove delavce, kot tudi za samozaposlene.
TEME DELAVNICE:
A: Delo na domu

Ali je za delo od doma nujna izdelava ocene tveganja?
Kdaj gre za delo od doma?
Kdaj lahko delodajalec delavcu enostransko odredi delo od doma?
Kdaj je za delo od doma potrebna sklenitev nove pogodbe o zaposlitvi in ali zadostuje aneks?
Kakšne evidence je delodajalec dolžan voditi v času dela od doma?
Kako delodajalec lahko nadzoruje delavca?
Kaj je treba sporočati inšpektoratu za delo?
Kakšne so pristojnosti inšpektorjev pri delu od doma?
Kaj lahko delodajalec stori, če delavec odklanja delo od doma?
Kako delodajalec doseže, da delavci ponovno pričnejo delati na sedežu delodajalca?
Ali je sprejem pravilnika o delu na domu nujen?
Kako delodajalec preverja, ali je delovno okolje delavca varno za delo?
Kako izračunamo višino nadomestila za uporabo sredstev?

B: Novosti PKP 5:

Čakanje na delo.
Delo s skrajšanim delovnim časom.
Tri dnevno bolniško nadomestilo v breme
Delno povračilo nadomestila plače delodajalcu zaradi opravičene odsotnosti zaradi višje sile ali odrejene karantene delavcu.
Temeljni dohodek za samozaposlene
Povračilo delnega izgubljenega dohodka za samozaposlene v primeru odrejene karantene.

C: Odgovori na vprašanja ter diskusija
Predavateljica: Mag. Nina Scortegagna Kavčnik, je vodja Službe za pravne, kadrovske in splošne zadeve in vodja Svetovalnega in izobraževalnega centra pri Obrtno – podjetniški zbornici Slovenije. Je predavateljica na fakulteti ter višjih šolah. Redno predava na strokovnih konferencah. Je avtorica več kot 220 strokovnih in znanstvenih člankov. Napisala je tudi knjige: Sporazum o odpovedi neuvedenemu dedovanju, Najemna pogodba za stanovanje in poslovni prostor, Zakonita odpoved pogodbe o zaposlitvi iz poslovnega razloga, Vse, kar morate vedeti o letnem dopustu in regresu ter Odpoved pogodbe o zaposlitvi (v soavtorstvu). Sodelovala je pri pogajanjih na delodajalski strani za vse tri interventne pakete in je trenutno članica pogajalske skupine na delodajalski strani za spremembo delovno-pravne zakonodaje.
Udeležba na delavnici je brezplačna in dostopna vsem, ki se boste na delavnico prijavili, prvenstveno je namenjena MSP-jem.
Delavnica bo izvedena v virtualni obliki, zato prosimo udeležence k OBVEZNI elektronski prijavi preko e-pošte, ki jo pošljete na naslov: janja.starc@ozs.si. Prijave sprejemamo do vključno petka, 13. novembra 2020.
Vsi prijavljeni boste po e-pošti prejeli link – povezavo na spletno delavnico preko katere se boste delavnici priključili (pridružili) v torek, 17.11.2020 ob 8.45. Vsi prejmete po elektronski pošti navodila za sodelovanje in udeležbo na delavnici. Sodelovanje na delavnici, kot poslušalec je enostavno za to potrebujete le računalnik in internetno povezavo.

Naložbo sofinancirata Republika Slovenija in Evropska unija iz Evropskega sklada za regionalni razvoj.

Strokovni dogodek: LES - NAŠA ZELENA PRIHODNOST
2020-11-11 10:00 - 17:00 | digitalna oblika
Stanje lesne industrije v Sloveniji/vpliv COVID krize, trendi, izzivi, težave, priložnosti.
Ukrepi države za spodbujanje vlaganj in razvoja v lesni panogi.
Zelena javna naročila. Evropski zeleni dogovor.
Lesene stavbe za zeleno prihodnost. Krožno, digitalno, pametno – priložnosti za lesarje.
Priznani domači in tuji predavatelji. Primer dobre prakse uvajanja krožne ekonomije.

Dogodek bo potekal izključno v digitalni obliki. Prijavite se lahko TUKAJ
Preberite si več o programu dogodka oz. več informacij širše o samem dogodku TUKAJ

Delavnica "SKUPAJ PREMAGAJMO COVID"
2020-10-14 18:00 - 19:00 | MOS – spletna platforma
Spoštovani,
v sklopu letošnjega spletnega MOS vas vabimo na spletni dogodek, na katerem bodo predstavljeni COVID-19 ukrepi za mikro, mala in srednje velika podjetja in instrumenti usmerjanja razvojnih spodbud v prihodnosti.
Dogodek se bo odvijal 14. oktobra, od 18.00 do 19.00 na spletni platformi MOS.
Program dogodka

Uvodni pozdrav in kratka predstavitev ukrepov MGRT, Sibil Klančar, vodja Službe za razvojna sredstva Ministrstva za gospodarski razvoj in tehnologijo
Slovenski podjetniški sklad: Predstavitev aktualnih ukrepov Slovenskega podjetniškega sklada (COVID mikrokreditov in javnega poziva COVID19 za nakup zaščitne opreme)
SID banka: Korona financiranje za mala in srednja podjetja
SPIRIT Slovenija: Sofinanciranje razvojno – raziskovalnih projektov za odpravo posledic COVID-19·
Ministrstvo za gospodarski razvoj in tehnologijo: Usmerjanje razvojnih spodbud v prihodnosti, instrument “next generation”
Odgovori na vprašanja udeležencev

Udeležba na spletnem dogodku je brezplačna.
Več informacij na vabilu.

GoStartup šola
2020-10-05 08:00 - 17:00 | Primorski tehnološki park d.o.o., Mednarodni prehod 6, Vrtojba, 5290, Slovenija
GoStartup šola je šesttedenski program, namenjen ustanoviteljem mladih podjetij, ki želijo izboljšati svoje poslovne rezultate.
Kaj dobiš?

Dvomesečni program – Intenziven dvomesečni program, namenjen podjetnikom za širjenje znanja in veščin – začetek 5.10.2020 in poteka 2-krat tedensko v oktobru in novembru.
Masterclass delavnice – Delavnice pod vodstvom podjetnikov, ki zajemajo znanje o vitkih metodologijah, growth hackingu in startup podjetništvu.
Ena-na ena mentorstvo – Skrbno izbrani mentorji, ki nudijo praktično podporo in dragocene izkušnje.
Coworking prostor – Brezplačne mize za celotno ekipo v dinamičnem delovnem prostoru za obdobje enega leta.
Program rasti – Nadaljnja podpora z naprednimi programi za rast in razvoj podjetja.
Zaključna predstavitev – Dan za predstavitev vaših dosežkov med programom s podjetniki, mentorji in novinarji.

Udeležba je brezplačna, PRIJAVE do 23.9.2020
Več info na https://www.primorski-tp.si/gostartup-sola/

Naložbo sofinancirata Republika Slovenija in Evropska unija iz Evropskega sklada za regionalni razvoj

Srečanje institucij podpornega okolja v okviru podjetniškega dneva - otvoritev podjetniškega inkubatorja Krško
2020-09-29 11:30 - 15:00 | Podjetniški inkubator Krško, Cesta krških žrtev 44, Krško
Dogodek je namenjen srečanju in povezovanju podpornega podjetniškega okolja v regiji. Boljše medsebojno poznavanje in sodelovanje bo privedlo do še kakovostnejših storitev, podjetniki oz. podjetja v naši regiji pa se bodo bolje spopadali s podjetniškimi izzivi in lažje izkoristili priložnosti v okolju.
Kratek program srečanja:
11.30 – 13.00 Otvoritev Podjetniškega inkubatorja Krško
13.00 – 13.05 Uvodni pozdrav | direktorica Kristina Ogorevc Račič
13.05 – 15.00 Predavanje »Kako od 0 do 100 idej in potem do prave ?« o kreativnosti, podjetnosti, sodelovanju, inovativnosti, divergentnem in konvergentnem razmišljanju…
| mag. Nastja Mulej, licencirana trenerka, dolgoletna predavateljica in moderatorka, svetovalka in raziskovalka
Vse zainteresirane vabimo, da svojo udeležbo potrdite – najkasneje do ponedeljka, 28.9.2020. Naši kontakti: mateja.jurecic@cptkrsko.si (07/490 22 25) ali karmen.levak@cptkrsko.si (07/490 22 24), kjer smo na voljo za dodatne informacije.
Dogodek bo organiziran z upoštevanjem navodil NIJZ, vsak udeleženec poskrbi za zaščitno masko.
==================
Dogodek je bil uspešno izveden, več o dogodku si preberite na povezavi – novice.

Naložbo sofinancirata Republika Slovenija in Evropska unija iz Evropskega sklada za regionalni razvoj

Strokovna delavnica: MOJE PODJETJE NA SOCIALNIH OMREŽJIH - na voljo tudi gradivo !
2020-09-16 09:00 - 11:00 | Mesta hiša Brežice, Cesta prvih borcev 22, Brežice, Slovenija
V sklopu aktivnosti na področju izvajanja celovitih podpornih storitev za potencialne podjetnike in podjetja v okviru Slovenskih poslovnih točk , v organizaciji SPOT svetovanje Posavje – CPT Krško in izvajalca OOZ Brežice, vas vabimo na brezplačno strokovno delavnico
MOJE PODJETJE NA SOCIALNIH OMREŽJIH,
ki bo v sredo, 16. septembra 2020 ob 9. uri,
v predavalnici Mestne hiše Brežice, CPB 22, Brežice

Vsebina delavnice:

Uvodna beseda – pomen socialnih omrežij
Priljubljenost družbenih omrežij
Zakaj so socialna omrežja nujna za podjetja
Pregled najpopularnejših socialnih omrežij
Primeri dobrih praks
Najpogostejše napake na socialnih omrežjih
Zaključek

Predavatelj:
Sašo Panić, specialist za digitalne rešitve, direktor podjetja ETREND d.o.o. – Digitalizacija podjetij, digitalne rešitve in strategije.
Delavnica je namenjena ciljni skupini naslednjih udeležencev: obstoječa podjetja in podjetniki iz regije Posavje, potencialni podjetniki iz regije Posavje ter vsi, ki jih zanima opravljanje samostojne dejavnosti in področje podjetništva.
Udeležba na delavnici je brezplačna in dostopna vsem, ki se boste na delavnico prijavili (brez prijave udeležba ne bo možna!). Gradivo prejmete pred pričetkom delavnice.
PRIJAVE sprejemamo v pisarni OOZ Brežice (Slavica Kostevc, tel. 49-92-270, mob. 051/427-911 ali po e-pošti slavica.kostevc@ozs.si), do vključno četrtka, 10.septembra 2020 oz. do zasedbe prostih mest.
Število udeležencev je zaradi upoštevanja corona ukrepov, navodil NIJZ in varne izvedbe omejeno!
Vljudno vabljeni!
==============
Delavnica je bila uspešno izvedena, oglejte si gradivo v obliki prezentacije .
Še utrinek z delavnice:

Naložbo sofinancirata Republika Slovenija in Evropska unija iz Evropskega sklada za regionalni razvoj

GoStartup Weekend
2020-09-11 16:00 - 2020-09-13 21:00 | Primorski tehnološki park d.o.o., Mednarodni prehod 6, Vrtojba, 5290, Slovenija
GoStartup Weekend (11.-13.9.2020) je mednarodni intenzivni sklop delavnic, tekom katerega ambiciozni posamezniki spoznajo, kako iz ideje razviti produkt ali storitev po meri kupca.
Dobrodošli so podjetniki na vseh stopnjah, raziskovalci, študentje ter posamezniki ali ekipe s poslovnimi idejami. ali pa tudi tisti, ki jih zanima svet podjetništva, vendar svoje ideje še nimajo.
GoStartup vikend vključuje:

Štiri podjetniške delavnice o štirih ključnih korakih razvoja podjetniške ideje
Posvetovanja 1:1 z izkušenimi podjetniškimi mentorji
Novo mrežo podjetnikov, raziskovalcev, razvijalcev, oblikovalcev, ki bi radi, tako kot ti, spremenili svet na bolje
Obroke v petek zvečer, soboto in nedeljo
Kava v poljubnih količinah 😉

Udeležba je brezplačna. Več info na: https://www.primorski-tp.si/gostartup-vikend/

Obnovitveni tečaj higiene živil in HACCP s poudarkom na ukrepih v zvezi s COVID-19
2020-06-23 18:00 - 20:30 | (Območna obrtno-podjetniška zbornica Krško), Cesta krških žrtev 67, Krško., Cesta krških žrtev 67, Krško
V okviru točke SPOT svetovanje Posavje organiziramo in vabimo na delavnico
»Obnovitveni tečaj higiene živil in HACCP s poudarkom na ukrepih v zvezi s COVID-19″,
ki bo potekala v torek, 23. junija 2020, ob 18. uri,
v sejni sobi Območne obrtno-podjetniške zbornice Krško, Cesta krških žrtev 67, Krško.

Delavnica je namenjena gostincem in živilcem in vsem, ki prihajate v stik z živili in ste se dolžni stalno usposabljat in izobraževati iz tega področja. Letošnja tematika bo s poudarkom na ustreznih ukrepih in izvajanju dobre higienske prakse namenjene preprečevanju širjenja nalezljivih bolezni in ukrepih COVID-19. Udeleženci boste prejeli potrdilo o udeležbi, katero vam bo služilo kot dokazilo o rednem izpopolnjevanju iz področja higiene živil, ki je z namenom zagotavljanja varnosti in neoporečnosti hrane eden pomembnejših segmentov varne priprave hrane in živil.
Vsebina:
1. Ponovitev vsebin DHD – dobre higienske prakse (sistem kakovosti v gostinstvu in živilstvu, kot so standardi, izračuni hranilne vrednosti, alergeni…; higiena živil po sistemu HACCP; novosti na področju higiene živil, itd.)
2. Ponovitev standardov osnovnega pravila higiene živil – umivanje rok in mikrobiološki dejavniki tveganja
3. Pomen dobre higienske prakse v povezavi z ukrepi za zajezitev širjenja korona virusa in drugih nalezljivih bolezni
4. Dobra proizvodna praksa (DPP) in vključevanje validacije in verifikacije v DPP
5. Vprašanja in odgovori
Predavatelj: doc. dr. Sergej Gričar.
Udeležba na delavnici je brezplačna in dostopna vsem, ki se boste na delavnico prijavili.
Prijave sprejemajo v pisarni Območne obrtno-podjetniške zbornice Krško, na telefonu 07 4925343, 4901220 ali na e-naslov: janja.starc@ozs.si in sicer do 22.06.2020 oz. do zapolnitve prostih mest, tudi zaradi zagotovitve ustrezne razdalje, kot ukrep širjenja COVID-19. Pohitite s prijavami.
Vljudno vabljeni in dobrodošli!

Naložbo sofinancirata Republika Slovenija in Evropska unija iz Evropskega sklada za regionalni razvoj

Delavnica na temo ravnanja z embalažo ter obveznosti povzročiteljev odpadkov
2020-06-23 13:00 - 16:00 | Območne obrtno-podjetniške zbornice Sevnica, Cankarjeva ulica 1, Sevnica, 8290
V sklopu aktivnosti na področju izvajanja celovitih podpornih storitev za potencialne podjetnike in podjetja v okviru Slovenskih poslovnih točk za obdobje od 2018 do 2022, v organizaciji SPOT svetovanje Posavje – CPT Krško in izvajalca OOZ Sevnica vas PONOVNO vljudno vabimo na brezplačno strokovno delavnico
SPREMEMBE UREDBE O RAVNANJU Z EMBALAŽO IN
ODPADNO EMBALAŽO TER OBVEZNOSTI
POVZROČITELJEV ODPADKOV V DEJAVNOSTI,
v torek , 23. junija 2020, s pričetkom ob 13. uri,
v veliki konferenčni dvorani Območne obrtno-podjetniške zbornice Sevnica,
Cankarjeva ulica 1, 8290 Sevnica
Roki za oddajo letnih poročil o količini embalaže in poročil o nastalih odpadkih v vaši dejavnosti za leto 2019, ki bi jih morali zavezanci oddati ARSO do 31.3.2020 so bili z Zakonom o interventnih ukrepih za zajezitev epidemije KOVID podaljšani tako, da se izteče rok 60. dan po preklicu epidemije.
To pomeni, da se rok za oddajo poročil zavezancem, ki morate poročati ARSO izteče 29.7.2020 !
Spremenjena Uredba o ravnanju z embalažo in odpadno embalažo je v lanskem letu prinesla kar nekaj novosti, predvsem za tiste, ki na slovenski trg dajejo manj kot 15 ton embalaže letno skupaj z embaliranim blagom. Tako za zavezance, ki dajejo na trg male količine embalaže ni več odpustkov glede vodenja evidenc in poročanja.
Na delavnici boste izvedeli ali sodite med embalerje (npr. naredite izdelek, ga ovijete s folijo in položite na paleto), v katerih primerih je potrebno poročati za palete (povratne in nepovratne), kaj je servisna embalaža, kaj je aktualnega glede odpadkov po določenih dejavnostih (odpadna olja, oljni filtri, odpadne krpe, emulzije, kovinski ostružki ipd.) in kaj velja za uporabo plastičnih vrečk na prodajnih mestih …
VSEBINA DELAVNICE:

Obveznosti embalerjev izdelkov (uporaba folije, kartona, palet in druge embalaže za prodajo izdelkov)
Obveznosti pri uvozu izdelkov iz drugih držav
Praktični primeri iz dejavnosti (kdaj je paleta embalaža, kdo poroča o tem …)
Kaj je potrebno poročati o embalaži
Vodenje evidenc (tehtanje, kdaj nastane obveznost)
Priprava poročila
Kako se prijaviti v aplikacijo za poročanje Agencije RS za okolje

V drugem delu delavnice pa boste prejeli informacije kakšne so obveznosti povzročiteljev odpadkov, predvsem ločenega zbiranja, oddaje zbiralcem in v katerih primerih je potrebno na Agencijo RS za okolje poročati o nastalih odpadkih na Agencijo RS za okolje.

Ravnanje z nastalimi odpadki pri povzročiteljih, vodenje evidenc, poročanje o nastalih odpadkih, priprava in oddaja poročila na Agencijo RS za okolje do 29.7.2020
Vprašanja udeležencev in odgovori nanje

Delavnico bo vodila mag. Katarina Železnik Logar, IVD Maribor, svetovalka na področju varnosti in zdravja pri delu, varstva okolja, izdelave strokovnih ocen o vplivih na zrak, hrup, vode, izdelave revizij poročil o vplivih na okolje, izvajanje okoljskega monitoringa vplivov na okolje, meritve … in avtorica številnih strokovnih člankov.
Delavnica je namenjena vsem dejavnostim oz. obstoječim podjetjem in podjetnikom iz regije Posavje, potencialnim podjetnikom iz regije Posavje ter vsem, ki jih zanima opravljanje samostojne dejavnosti in področje podjetništva. Za udeležence bo pripravljeno gradivo. Čas trajanja delavnice 4 šolske ure.
Za udeležbo je prijava obvezna ! Prijave zbirajo na OOZ Sevnica do vključno 17.6.2020 oz. do zasedenosti prostih mest (telefon 07/ 8165 280 ali anita.pecnik@ozs.si ). Ob zapolnjevanju prostih mest bodo upošteva priporočila NIJZ. Ravno tako jih morate upoštevati kandidati ob udeležbi na delavnici.
Stroške izobraževanja krije Spot svetovanje Posavje. Dodatne informacije nudi strokovna služba OOZ Sevnica.
Vabljeni k prijavi !

Naložbo sofinancirata Republika Slovenija in Evropska unija iz Evropskega sklada za regionalni razvoj.

NAJBOLJŠA VINA IZ POSAVJA z g. STEVEN-om SPURRIER-jem
2020-06-18 19:00 - 22:00 | Posestvo Albiana, Nemška vas 1, Leskovec pri Krškem, 8273
Center za podjetništvo in turizem Krško – SPOT svetovanje Posavje vas v okviru odpiranja novih poslovnih priložnosti vabi na spletno degustacijo.
NAJBOLJŠA VINA IZ POSAVJA z g. STEVEN-om SPURRIER-jem, ki bo 18.6.2020 ob 19. uri V ŽIVO iz Posestva Albiana, m(Nemška vas 1, 8273 Leskovec pri Krškem).

Pripravite se na neverjeten večer z vrhunskimi posavskimi vini in izjemnim vinskim poznavalcem g. Stevenom Spurrierjem, ki se nam bo pridružil v živo iz Anglije.
Vina bodo komentirali tudi:

Chef Jure Tomič, Ošterija Debeluh
Miha Istenič, Penine Istenič
Miha Ritonja, enolog- Posest Albiana
Chef Grega Repovž, Gostilna Repovž
Gašper Čarman, eVino

Dogodek je brezplačen in je namenjen malim in srednje velikim podjetjem, ki se ukvarjajo z dejavnostjo vinarstva.
Sodelujoča podjetja na dogodku bodo imela priložnost za vrhunsko tržno promocijo svojih produktov, med drugim bodo lahko navezala stik s podjetji, ki se ukvarjajo s trženjem vin po vsem svetu.
Naročite vinski paket in bodite del spletne degustacije z g. Steven-om Spurrier-jem (office@istenic.si) ali na njihovi spletni strani www.istenic.si.
Spletno degustacijo boste lahko spremljali na FB profilu Visit KRŠKO (neomejeno število uporabnikov po vsem svetu). Dogodek bo trajal cca. 3 ure.
Vljudno vabljeni.

Naložbo sofinancirata Republika Slovenija in Evropska unija iz Evropskega sklada za regionalni razvoj.

Delavnica "COVID-19, Proti koronski paket PKP #3" - na voljo tudi gradivo
2020-06-11 09:00 - 12:00 | (Območna obrtno-podjetniška zbornica Krško), Cesta krških žrtev 67, Krško., Cesta krških žrtev 67, Krško
V okviru točke SPOT svetovanje Posavje organiziramo in vabimo na delavnico s tematiko t.i. mega korona paketov, s poudarkom na tretjem paketu, ki smo jo poimenovali
»COVID-19, Proti koronski paket PKP#3«,
ki bo potekala v v četrtek , 1 1 . junija 2020 ,
ob 9. uri v zgornji sejni sobi Območne obrtno podjetniške zbornice Krško,
Cesta krških žrtev 67, Krško.
Tretji proti korona paket ukrepov (PKP #3) na delovnopravnem področju vsebuje dva instituta. Novega, ki delodajalcem omogoča, da delavci od 1. junija do 31.decembra 2020 delajo s krajšim delovnim časm in podaljšanje čakanja na delo za določene dejavnosti za junij 2020. Pri delu s krajšim delovnim časom gre za nov institut, pri čakanju na delo pa za že poznanega iz ZIUZEOP (PKP #2) in ZIUPPP (PKP #1). Pri vseh teh ukrepih pa je pomemben vpogled v to, ali lahko delodajalec delavca med trajanjem ukrepa, pred ali po njem, odpusti iz poslovnega razloga.
V okviru delavnice bomo obravnavali naslednje teme:

delo s krajšim delovnim časom,
čakanje na delo,
razmerje glede čakanja na delo med ZIUOOPE (PKP #3), ZIUZEOP (PKP#2) in ZIUPPP (PKP#1),
kdaj in kako lahko delodajalec delavca odpusti iz poslovnega razloga,
vprašanja in odgovori.

Predavateljica: Mag. Nina Scortegagna Kavčnik, je vodja Službe za pravne, kadrovske in splošne zadeve in vodja Svetovalnega in izobraževalnega centra pri Obrtno – podjetniški zbornici Slovenije. Je predavateljica na fakulteti ter višjih šolah. Redno predava na strokovnih konferencah. Je avtorica več kot 220 strokovnih in znanstvenih člankov. Napisala je tudi knjige: Sporazum o odpovedi neuvedenemu dedovanju, Najemna pogodba za stanovanje in poslovni prostor, Zakonita odpoved pogodbe o zaposlitvi iz poslovnega razloga, Vse, kar morate vedeti o letnem dopustu in regresu ter Odpoved pogodbe o zaposlitvi (v soavtorstvu). Sodelovala je pri pogajanjih na delodajalski strani za vse tri interventne pakete.
Udeleženci prejmete gradivo v e-obliki.
Udeležba na delavnici je brezplačna in dostopna vsem, ki se boste na delavnico prijavili, prvenstveno je namenjena MSP-jem. Prijave sprejemamo v pisarni Območne obrtno-podjetniške zbornice Krško, na telefonu 07 4925343, 4901220 ali na e-naslov: janja.starc@ozs.si. Prijave sprejemamo do zapolnitve prostih mest, ki jih je zaradi zagotovitve pogojev in meril NIJZ manj kot običajno, oz. najkasneje do torka, 9. junija 2020.
Vljudno vabljeni in dobrodošli!
Na voljo je tudi gradivo z delavnice.

Naložbo sofinancirata Republika Slovenija in Evropska unija iz Evropskega sklada za regionalni razvoj.

Delavnica "Spremembe uredbe o ravnanju z embalažo in odpadno embalažo ter obveznosti povzročiteljev odpadkov v dejavnosti" - PRESTAVLJENA
2020-03-18 13:00 - 16:30 | Območne obrtno-podjetniške zbornice Sevnica, Cankarjeva ulica 1, Sevnica, 8290
Obveščamo vse zainteresirane, da je delavnica zaradi situacije s koronavirusom prestavljena na kasnejši datum – o čemer vas bomo obveščali.
V sklopu aktivnosti na področju izvajanja celovitih podpornih storitev za potencialne podjetnike in podjetja v okviru Slovenskih poslovnih točk za obdobje od 2018 do 2022, v organizaciji SPOT svetovanje Posavje – CPT Krško in izvajalca OOZ Sevnica vas vljudno vabimo na brezplačno strokovno delavnico
SPREMEMBE UREDBE O RAVNANJU Z EMBALAŽO IN ODPADNO EMBALAŽO TER OBVEZNOSTI POVZROČITELJEV ODPADKOV V DEJAVNOSTI
ki bo v sredo, 18. marca 2020, s pričetkom ob 13. uri, v veliki konferenčni dvorani Območne obrtno-podjetniške zbornice Sevnica, Cankarjeva ulica 1, 8290 Sevnica
Bliža se rok 31.3.2020 za oddajo letnih poročil o količini embalaže in poročil o nastalih odpadkih v vaši dejavnosti. Spremenjena Uredba o ravnanju z embalažo in odpadno embalažo je v lanskem letu prinesla kar nekaj novosti, predvsem za tiste, ki na slovenski trg dajejo manj kot 15 ton embalaže letno skupaj z embaliranim blagom. Tako za zavezance, ki dajejo na trg male količine embalaže ni več odpustkov glede vodenja evidenc in poročanja.
Na delavnici boste izvedeli ali sodite med embalerje (npr. naredite izdelek, ga ovijete s folijo in položite na paleto), v katerih primerih je potrebno poročati za palete (povratne in nepovratne), kaj je servisna embalaža, kaj je aktualnega glede odpadkov po določenih dejavnostih (odpadna olja, oljni filtri, odpadne krpe, emulzije, kovinski ostružki ipd.) in kaj velja za uporabo plastičnih vrečk na prodajnih mestih …
VSEBINA DELAVNICE:
1. Obveznosti embalerjev izdelkov (uporaba folije, kartona, palet in druge embalaže za prodajo izdelkov)
2. Obveznosti pri uvozu izdelkov iz drugih držav
3. Praktični primeri iz dejavnosti (kdaj je paleta embalaža, kdo poroča o tem …)
4. Kaj je potrebno poročati o embalaži
5. Vodenje evidenc (tehtanje, kdaj nastane obveznost)
6. Priprava poročila
7. Kako se prijaviti v aplikacijo za poročanje Agencije RS za okolje
V drugem delu delavnice pa boste prejeli informacije kakšne so obveznosti povzročiteljev odpadkov, predvsem ločenega zbiranja, oddaje zbiralcem in v katerih primerih je potrebno na Agencijo RS za okolje poročati o nastalih odpadkih na Agencijo RS za okolje.
8. Ravnanje z nastalimi odpadki pri povzročiteljih, vodenje evidenc, poročanje o nastalih odpadkih, priprava in oddaja poročila na Agencijo RS za okolje do 31.3.
9. Vprašanja udeležencev in odgovori nanje
Delavnico bo vodila mag. Katarina Železnik Logar, IVD Maribor, svetovalka na področju varnosti in zdravja pri delu, varstva okolja, izdelave strokovnih ocen o vplivih na zrak, hrup, vode, izdelave revizij poročil o vplivih na okolje, izvajanje okolijskega monitoringa vplivov na okolje, meritve … in avtorica številnih strokovnih člankov.
Delavnica je namenjena vsem dejavnostim oz. obstoječim podjetjem in podjetnikom iz regije Posavje, potencialnim podjetnikom iz regije Posavje ter vsem, ki jih zanima opravljanje samostojne dejavnosti in področje podjetništva. Za udeležence bo pripravljeno gradivo. Čas trajanja delavnice 4 šolske ure.
Za udeležbo je prijava obvezna ! Prijave zbirajo na OOZ Sevnica do vključno 13.3.2020 oz. do zasedenosti prostih mest (telefon 07/ 8165 280 ali anita.pecnik@ozs.si ) Stroške izobraževanja krije Spot svetovanje Posavje. Dodatne informacije nudi strokovna služba OOZ Sevnica.
Vabljeni k prijavi !

Delavnica: Sodobni marketinški pristopi in blagovne znamke - na voljo tudi gradivo !
2020-03-04 17:00 - 19:00 | Mesta hiša Brežice, Cesta prvih borcev 22, Brežice, Slovenija
V sklopu aktivnosti na področju izvajanja celovitih podpornih storitev za potencialne podjetnike in podjetja v okviru Slovenskih poslovnih točk za obdobje od 2018 do 2022, v organizaciji SPOT svetovanje Posavje – CPT Krško in izvajalca OOZ Brežice, vas vljudno vabimo na brezplačno strokovno delavnico SODOBNI MARKETINŠKI PRISTOPI IN BLAGOVNE ZNAMKE, ki bo v sredo, 4. marca 2020, ob 17. uri, v predavalnici Mestne hiše Brežice, Cpb 22, Brežice.

Blagovna znamka je lahko ključnega pomena za uspešnost vsakega podjetja. Zgodba je tista, ki odraža edinstvenost in konkurenčnost nekega produkta. Z njo se ustvarja uspeh oziroma neuspeh nekega produkta. Podjetja z uspešnimi blagovnimi znamkami so namreč znala v pravem trenutku najti prave nastavke, nekateri so to naredili povsem intuitivno, drugi bolj strukturirano. Na odločitev, ali bomo svoj denar porabili za nakup določenega izdelka ali storitve, zagotovo vplivata ugled in poznanost imena – oziroma znamke podjetja.
Na delavnici bo udeležencem predstavljeno, na kaj vse morajo biti pozorni, ko gradijo podjetje oz blagovno znamko. Izvedeli bodo kako načrtovati in uvajati sodobne marketinške aktivnosti, sploh pri start-upih in novoustanovljenih podjetjih oziroma produktih. Kako uspešna blagovna znamka komunicira tisto, kar dejansko daje od sebe – to, kar uporabnik pričakuje, tudi dobi. S primeri blagovnih znamk iz prakse, tako iz Slovenije kot tujine, bodo podjetniki pridobili nazorni prikaz pomena močne blagovne znamke kot bistvene konkurenčne prednosti.
Vsebina delavnice:

Razumevanje in pomembnost blagovnih znamk v podjetništvu
Blagovna znamka kot učinkovito orodje komunikacije
Vidni del blagovne znamke – logotip, slogan, ime …
Nevidni del blagovne znamke – vrednote, poslanstvo, vizija, osebnost , edinstvena zgodba …
Dojemanje blagovne znamke vaših kupcev.
Graditi identiteto, kakovost, zvestobo in premoženje v njihovih očeh – opazujmo in prisluhnimo jim!
Orodja za uspešno uvajanje, vzdrževanje in komuniciranje blagovne znamke
Razvoj blagovnih znamk z uporabo vitkega pristopa
Zaposleni so ambasadorji ugleda podjetja
Konkretne rešitve za vaše podjetje

Predavatelj: mag. Dejan Šraml, direktor OOZ Logatec, ki se ukvarja še s poslovnim svetovanjem. Kot zunanji predavatelj sodeluje z IBS Mednarodno poslovno šolo Ljubljana. Pred tem je bil zaposlen na Fakulteti za management primorske univerze, kjer je vodil različne sektorje – od odnosov z javnostmi, trženjsko komuniciranje do znanstvenoraziskovalne dejavnosti. Bil je vodja primorske regije Slovenskega društva za odnose z javnostmi. Njegova področja delovanja so podjetniško in poslovno svetovanje, marketing, turizem, blagovne znamke, spletna družbena omrežja, HRM, start-up, nepridobitni management, odnosi z javnostmi, EU projekti.
Delavnica je namenjena ciljni skupini naslednjih udeležencev: obstoječa podjetja in podjetniki iz regije Posavje, potencialni podjetniki iz regije Posavje ter vsi, ki jih zanima opravljanje samostojne dejavnosti in področje podjetništva.
Udeležba na delavnici je brezplačna in dostopna vsem, ki se boste na delavnico prijavili (brez prijave udeležba ne bo možna!). Gradivo prejmete pred pričetkom delavnice.
PRIJAVE sprejemamo v pisarni OOZ Brežice (Slavica Kostevc, tel. 49-92-270, mob. 051/427-911 ali po e-pošti slavica.kostevc@ozs.si), do vključno petka, 28. februarja 2020 oz. do zasedbe prostih mest.
===============================================================================================================================
Delavnica je bila uspešno izvedena, oglejte si gradivo v obliki prezentacije .
Še utrinek s predavanja:

Srečanje podjetnic v Posavju
2020-03-04 09:00 - 14:00 | Gen energija, Vrbina 17, Krško
Drage podjetnice in podporniki ženskega podjetništva!
Skupina 500 Podjetnic z ga. Marto Turk na čelu vas vabi na zanimivo in aktualno srečanje podjetnic in podjetnih žensk v Posavju v Svet energije v Krško 4.3.2020 ob 9.00 uri in sicer na sedežu GEN energija, d.o.o. Krško, Vrbina 17 8270 Krško.
Ob 9.15 vas bosta nagovorila ključna moža SKUPINE GEN generalni direktor gospod Martin Novšak in poslovni direktor gospod Danijel Levičar, v nadaljevanju pa si boste v Svetu energije ogledali zanimiva dejstva o energiji in okolju, ki jih bo predstavil gospod dr. Tomaž Žagar.
Ekipa pripravlja srečanje v luči mota ŽIVI ZELENO ŽIVI RDEČE, zato vam bodo predstavili tudi letošnji dogodek 500 podjetnic (15.aprila 2020).
Predstavnice SPOT Točke iz Posavja bodo postregle z aktualnimi novicami iz podpornega okolja za podjetništvo. Formalni del programa bo končan ob 11.30, v prijetni družbi z vodstvom skupine GEN pa se boste družile še na manjši pogostitvi do 13.30.
Na srečanju bodo poleg podjetnic iz JV Regije in Posavja tudi članice Skupnosti slovenskih podjetnic, ambasadorke dogodka 500 Podjetnic, podjetnice in predstavnice podjetnic iz Štajerske (Perle) in številni gostje. Vse udeleženke prejmejo poseben popust pri kotizaciji za dogodek 500 Podjetnic. (Koda s popustom = na dogodku.)
(Simbolični prispevek k pogostitvi: 10 EUR na samem dogodku). Prijavite se tukaj: PRIJAVA
Sicer pa je srečanje zanimivo tudi za moške kolege in partnerje! Na podlagi prijav vam bodo poslali tudi elektronsko potrditev.

SKLADNOST LESNIH IN KOVINSKIH GRADBENIH PROIZVODOV TER AKTUALNO V GRADBENIŠTVU
2020-02-18 11:00 - 19:00 | Območne obrtno-podjetniške zbornice Sevnica, Cankarjeva ulica 1, Sevnica, 8290
V sklopu aktivnosti na področju izvajanja celovitih podpornih storitev za potencialne podjetnike in podjetja v okviru Slovenskih poslovnih točk za obdobje od 2018 do 2022, v organizaciji SPOT svetovanje Posavje – CPT Krško in izvajalca Območne obrtno-podjetnike zbornice Sevnica vas vljudno vabimo na brezplačno strokovno usposabljanje
SKLADNOST LESNIH IN KOVINSKIH GRADBENIH PROIZVODOV TER AKTUALNO V GRADBENIŠTVU
ki bo v torek, 18. februarja 2020, s pričetkom ob 11. uri, v veliki konferenčni dvorani Območne obrtno-podjetniške zbornice Sevnica, Cankarjeva ulica 1, 8290 Sevnica.
Vabimo vas, da se nam pridružite na zanimivem usposabljanju, kjer boste poleg vedno aktualnih informacij s področja davkov izvedeli katere vzpodbude omogoča EKO sklad, nato pa boste obsežno izvedeli glede skladnosti oz. ustreznosti lesnih konstrukcij, proizvodov iz rezanega lesa ter glede ustreznosti kovinskih jeklenih in aluminijastih konstrukcij. Naj opozorimo, da mora izvajalec storitve oz. izdelovalec zagotoviti investitorju vse potrebne certifikate, kateri so pogoj za izdajo uporabnega dovoljenja.
Program:

DDV-MEHANIZEM OBRNJENE DAVČNE OBVEZNOSTI, NAPAKE PRI ZAVEZANCIH, (ga. Brigita Troha, direktorica OE Furs-Brežice)
NEPOVRATNA SREDSTVA EKO sklada, RAZPISI ZA PODJETJA IN OBČANE TER PREGLED SPODBUD EKO sklada ZA NAPREJ (mag. Mojca Vandramin, direktorica EKO sklada)

SKLADNOST GRADBENIH KONSTRUKCIJ in PROIZVODOV (mag. Emilija Bratož, evropski ekspert za tehnično zakonodajo in standarde) :

3.1. SKLADNOST LESNIH KONSTRUKCIJ IN PROIZVODOV IZ REZANEGA LESA
3.2. SKLADNOST KOVINSKIH IN ALUMINIJASTIH KONSTRUKCIJ

Kaj je novega v gradbeni zakonodaji za gradbene proizvode ?
Kakšne so zahteve za konstrukcije iz lesa in razvrščanje lesa ?
Ali poznam zahteve kovinske konstrukcije ?
Kako pripravim dokumentacijo za certificiranje ?
Kašen je postopek certificiranja ?
Tržni nadzor
Nadzor gradbenega inšpektorja

Usposabljanje je namenjena obstoječim podjetjem in samostojnim podjetnikom iz regije Posavje, potencialnim podjetnikom ter vsem ostalim, ki jih omenjena področja zanimajo. Predviden čas trajanja je deset šolskih ur. Za udeležence bo pripravljeno gradivo.
Predavateljica mag. Emilija Bratož je poznavalka za evropsko zakonodajo na področju notranjega trga, tehničnih zahtev za proizvode, ustrezne uporabe standardov, zakonitosti izvajanja postopkov ugotavljanja skladnosti in CE označevanja. Sodelovala je v tovrstnih projektih Evropske komisije za dežele JV Evrope in Balkana, v Evropski podjetniški mreži EEN ter kot svetovalka in projektni vodja pri različnih razvojnih projektih v podjetjih. Svetuje, piše članke v strokovnih revijah in izvaja številne seminarje na tem tehničnem področju.
Predvsem je področje skladnosti gradbenih konstrukcij pomembno za

vse, ki kupujejo oz. prodajajo rezani les/žagarje in vse, ki sortirajo les/izdelovalce oken in vrat ter garažnih vrat/ izdelovalce lesnih konstrukcij in njihovih delov/ izdelovalce lesnih talnih in stenskih oblog/ ostale, ki sodelujejo v verigi trženja lesa in lesenih proizvodov
izdelovalce kovinskih nosilnih konstrukcij, nadstreškov, ograj stopnic, tribun, jeklenih objektov ipd.

Za udeležbo je prijava obvezna ! Prijave zbirajo na OOZ Sevnica do vključno 14.2.2020 oz. do zasedbe mest (telefon 07/81 65 280 ali mobi 031/681 527 ali anita.pecnik@ozs.si). Dodatne informacije o usposabljanju lahko prejmete na OOZ Sevnica.
PRIJAZNO VABLJENI K PRIJAVI !

DAVČNA NAPOVED IN VODENJE POSLOVNIH KNJIG OZ. EVIDENC NORMIRANCEV
2020-02-11 16:00 - 18:00 | (Območna obrtno-podjetniška zbornica Krško), Cesta krških žrtev 67, Krško., Cesta krških žrtev 67, Krško
V okviru točke SPOT svetovanje Posavje organiziramo in vabimo na delavnico »Davčna napoved in vodenje poslovnih knjig oz. evidenc normirancev«, ki bo potekala v
v torek, 11. februarja 2020, ob 16. uri, v sejni sobi Območne obrtno-podjetniške zbornice Krško, Cesta krških žrtev 67.
Vsebina:

Priprava davčne napovedi za leto 2019 in vodenje poslovnih knjig
Poenostavljena davčna napoved za normirance (sestava, kaj vse mora vsebovati, itd.)
Roki za oddajo davčnih napovedi
Vodenje poslovnih knjig in vodenje evidenc
Kdaj je smiselno za normiranca, da poleg evidenc vodi tudi poslovne knjige
davčne novosti (DDV, dohodnina…)
vprašanja in odgovori

Udeleženci prejmete gradivo v e-obliki.
Predavateljica: Marija TOMC MUC, izkušena davčna svetovalka in predavateljica. Predavanja bodo temeljila predvsem na primerih iz prakse in najpogostejših poslovnih dogodkih ter podrobnejša predstavitev davčnih novosti.
Udeležba na delavnici je brezplačna in dostopna vsem, ki se boste na delavnico prijavili, prvenstveno je namenjena MSP-jem. Prijave sprejemamo v pisarni Območne obrtno-podjetniške zbornice Krško, na telefonu 07 4925343, 4901220 ali na e-naslov: janja.starc@ozs.si. Prijave sprejemamo do 10.2.2020 oz. do zapolnitve razpoložljivih mest.
Vljudno vabljeni in dobrodošli!

Naložbo sofinancirata Republika Slovenija in Evropska unija iz Evropskega sklada za regionalni razvoj

Delavnica "Obisk delovnega inšpektorja, novosti pri upokojevanju, novo na področju plač"
2020-02-05 10:00 - 14:00 | Območne obrtno-podjetniške zbornice Sevnica, Cankarjeva ulica 1, Sevnica, 8290
V sklopu aktivnosti na področju izvajanja celovitih podpornih storitev za potencialne podjetnike in podjetja v okviru Slovenskih poslovnih točk za obdobje od 2018 do 2022, v organizaciji SPOT svetovanje Posavje – CPT Krško in izvajalca OOZ Sevnica vas vljudno vabimo na brezplačno strokovno delavnico na tematiko
“OBISK DELOVNEGA INŠPEKTORJA, NOVOSTI PRI UPOKOJEVANJU, NOVO NA PODROČJU PLAČ”
ki bo v sredo, 5. februarja 2020, s pričetkom ob 10. uri,
v veliki konferenčni dvorani Območne obrtno-podjetniške zbornice Sevnica,
Cankarjeva ulica 1, 8290 Sevnica

Iz vsebine delavnice:

Obisk delovnega inšpektorja za področje delovnih razmerij

Pooblastila inšpektorja
Najpogostejše kršitve
Na kaj je potrebno biti pozoren ob obisku inšpektorja ?

Novosti pri upokojevanju

Splošni upokojitveni pogoji in pogoj za nadaljevanje dejavnosti po upokojitvi v 2020
Katere so značilnosti delne upokojitve ?
Kako naj delodajalec, ki se v celoti upokoji, postopa s svojimi delavci ?
Kako lahko upokojenec zakonito dela ?
Kaj prinaša novela Zakona o urejanju trga dela in novela ZPIZ-2 ?

Spremembe na področju plač

Minimalna plača od 2020
Kaj vključuje minimalna plača ?
Obračun plače, nižje od minimalne
Delavnico bo izvedel univ. dipl. prav. Dušan Bavec, svetovalec in specialist v svetovalnem centru Obrtno podjetniške zbornice Slovenije, z 18 letnimi izkušnjami na področju delovnega in socialnega prava. Je avtor več kot sto člankov in za seboj ima mnogo uspešno izvedenih seminarjev. Je član strokovno delovne skupine OZS ob zadnji reformi pokojninskega sistema v letu 2010 in 2012, trenutno pa tudi predsednik sveta ZPIZ.
Delavnica je namenjena obstoječim podjetjem in samostojnim podjetnikom iz regije Posavje, potencialnim podjetnikom ter vsem ostalim, ki jih omenjena področja zanimajo. Za udeležence bo pripravljeno gradivo. Čas trajanja delavnice 4 ure.
Za udeležbo je prijava obvezna ! Prijave zbirajo na OOZ Sevnica do vključno 30.1.2019 oz. do zasedbe mest (telefon 07/81 65 280 ali anita.pecnik@ozs.si). Dodatne informacije o delavnici lahko prejmete na OOZ Sevnica. VABLJENI K PRIJAVI !

Naložbo sofinancirata Republika Slovenija in Evropska unija iz Evropskega sklada za regionalni razvoj

Delavnica "Napotki pred izdelavo letnega poročila in "davčne bilance" 2019 - na voljo tudi gradivo !
2020-01-16 15:30 - 19:00 | Mesta hiša Brežice, Cesta prvih borcev 22, Brežice, Slovenija
V sklopu aktivnosti na področju izvajanja celovitih podpornih storitev za potencialne podjetnike in podjetja v okviru Slovenskih poslovnih točk za obdobje od 2018 do 2022, v organizaciji SPOT svetovanje Posavje – CPT Krško in izvajalca OOZ Brežice, vas vljudno vabimo na brezplačno strokovno delavnico
NAPOTKI PRED IZDELAVO LETNEGA POROČILA IN “DAVČNE BILANCE” 2019, ki bo v četrtek, 16. januarja 2020 ob 15.30 uri, v predavalnici Mestne hiše Brežice, CPB 22, Brežice.
Vabimo vas, da se nam pridružite na delavnici, na kateri bomo skupaj »preverili« ali ste pravilno evidentirali poslovne dogodke, upoštevali in uveljavljali davčne olajšave, pravilno ločevali med davčno priznanimi in nepriznanimi stroški, se seznanili z aktualnimi pojasnili s strani FURS-a, vas opomnili na najpogostejše napake, ki jih ob tem »delamo« v praksi IN PREDSTAVILI BISTVENE NOVOSTI, KI NAS NA TEM PODROČJU ČAKAJO PO 1.1.2020 !
Iz vsebine delavnice:
NEKAJ OPOZORIL VEZANIH NA LETNO POROČILO 2019:

Velikostna merila za razvrstitev družb po ZGD-1,
izračun bilančnega dobička, podjetnikov dohodek v bilanci stanja,
delitev dobička in pokrivanje izgube v skladu z ZGD-1,
»INVENTURA«,
pomen SRS za davčni obračun ( RAZKNJIŽEVANJE ZALOG, TERJATVE, KAJ SO REZERVACIJE ZA KOČLJIVE POGODBE, SRS 15-PRIHODKI,POSLOVNI NAJEMI…).

DAVČNI OBRAČUN DDPO in dohodka iz dejavnosti

NORMIRANCI 2019 (vstopni-izstopni pogoji, prihodki povezanih oseb, omejitve normiranih odhodkov),
pomen opredelitve povezanih oseb- splošni del obrazca (transferne cene- priznana obrestna mera+ tanka kapitalizacija),
IZVZEM PRIHODKOV in njihova kontrola v praksi,
OS, TER NJIHOV VPLIV NA DAVČNO OSNOVO (REGISTER OS, AMORTIZACIJA, DELI OS, »problematika« VLAGANJ V TUJA OS, POSLOVNI NAJEM- amortizacija sredstev novost 2019!),
DAVČNE OLAJŠAVE IN NJIHOVO UVELJAVLJANJE V PRAKSI (najpogostejše napake, poračun le teh- pozor normiranci in prodaja OS, novejša pojasnila FURS-a,…),
DAVČNO PRIZNANI IN NEPRIZNANI ODHODKI (Nakupi blaga in storitev za neposlovno rabo, zagotavljanje ugodnosti zaposlenim, promocija zdravja na delovnem mestu, darila, donacije, reklama, reprezentanca, AČR …),

AKTUALNO- BISTVENE SPREMEMBE NA PODROČJU OBDAVČITVE DOHODKOV PRAVNIH OSEB IN SAMOSTOJNIH PODJETNIKOV, KI NAS ČAKAJO PO 1.1.2020 !
Na delavnici bo predavala ga. Jana GALIČ, dipl. ekon., davčna svetovalka, dolgoletni vodja finančno računovodske službe. Je članica državne izpitne komisije za NPK kvalifikacije knjigovodja oz. računovodja ter samostojna izvajalka številnih seminarjev, delavnic in usposabljanj s področja računovodstva in davkov. Je avtorica mnogih člankov z davčno vsebino, kot avtorica in soavtorica pa je izdala tudi štiri priročnike.
Delavnica je namenjena ciljni skupini naslednjih udeležencev: obstoječa podjetja in podjetniki iz regije Posavje, potencialni podjetniki iz regije Posavje ter vsi, ki jih zanima opravljanje samostojne dejavnosti in področje podjetništva.
Udeležba na delavnici je brezplačna in dostopna vsem, ki se boste na delavnico prijavili (brez prijave udeležba ne bo možna!). Gradivo prejmete pred pričetkom delavnice.
PRIJAVE sprejemamo v pisarni OOZ Brežice (Slavica Kostevc, tel. 49-92-270, mob. 051/427-911 ali po e-pošti slavica.kostevc@ozs.si) oz. na sedežu CPT Krško (tel.: 07/ 49-02-220 ali po e-pošti info@cptkrsko.si), do zasedbe prostih mest.
Vljudno vabljeni!
===============
Delavnica je bila uspešno izvedena, na voljo je tudi gradivo v obliki prezentacije

Naložbo sofinancirata Republika Slovenija in Evropska unija iz Evropskega sklada za regionalni razvoj.

Delavnica: o nekaterih novostih Incoterms v povezavi s spremljevalnimi pogodbami - Prijave zaključene
2019-12-17 11:00 - 13:00
V okviru točke SPOT Posavje vabimo na Business brunch: O nekaterih novostih Incoterms v povezavi s spremljevalnimi pogodbami, ki bo v torek, 17. decembra 2019, s pričetkom ob 11. uri, v predavalnici Posavske gospodarske zbornice, Krško, Bohoričeva 9, 8270 Krško.
Osma izdaja dobavnih klavzul Incoterms, ki začnejo veljati 1. 1. 2020, prinaša le nekaj manjših novosti. Poleg preurejenega vrstnega reda členov zaradi preglednejše sistemizacije obveznosti strank so glavne novosti: možna nova dobavna listina pri FCA, spremembe glede zavarovalnega kritja pri klavzulah CIP/CIF ter pomoč prodajalca kupcu pri ureditvi prevoza pri klavzulah EXW, FCA, FAS in FOB. Pri dobavi blaga pa moramo biti vedno še posebej pozorni na nekatera vprašanja v zvezi z razmerjem med dobavnimi klavzulami, prevozno pogodbo, transportnim zavarovanjem in plačilnim mehanizmom.
Izhodiščno predstavitev bosta podala mag. Marko Djinović in dr. Andrej Friedl, nato pa bo sledil pogovor in izmenjavo izkušenj ter prispevke udeležencev.
Business brunch je namenjen: komercialistom, logistom, vodjem področja prodaje/nabave, tržnikom, ekonomistom, strokovnjakom s področja financiranja in zavarovanja trgovinskih poslov, direktorjem oz. vsem, ki ste v praksi vključeni v prodajni proces podjetja in želite nadgraditi svoje znanje.
Business brunch bosta vodila: dr. Andrej Friedl in mag. Marko Djinović, dobra poznavalca dobavnih klavzul in strokovnjaka s področja prava mednarodne trgovine.
Udeležba na dogodku je brezplačna z obvezno predhodno prijavo.
Prijave zbiramo do petka, 13. 12. 2019 oz. zasedbe mest, v pisarni: Posavska GZ, Krško, T: 07 4901060, E: posavska.gz@gzs.si.
Vljudno vabljeni.

Delavnica »Informacijska varnost v majhnih in srednjih podjetjih - kje in kako začeti?«
2019-12-11 10:00 - 13:00
V okviru točke SPOT svetovanje Posavje vas vljudno vabimo na brezplačno delavnico »Informacijska varnost v majhnih in srednjih podjetjih – kje in kako začeti?«, ki bo v sredo, 11. decembra 2019, s pričetkom ob 10.00 uri, v predavalnici Posavske gospodarske zbornice, Krško, Bohoričeva 9.
Ali veste, da pri pri izvedbi notranjega varnostnega pregleda:

Pri 90 % podjetjih/organizacij »poznavalci« (hekerji) pridobijo vsaj eno veljavno domensko uporabniško ime in geslo v uri ali dveh,
V 60 % slovenskih podjetjih/organizacijah »poznavalci« (hekerji) pridobijo geslo domenskega administratorja v dnevu ali dveh, in si tako zagotovijo popoln nadzor nad uporabniškimi pravicami ter ostalimi domenskimi storitvami.

Pri tem ne uporabljajo metode socialnega inženiringa, ampak se osredotočajo na tehnično izrabo ranljivosti. Kako jim to uspe, čeprav imajo podjetja/organizacije implementirane najrazličnejše varnostne rešitve?
O tem boste več izvedeli na delavnici oz. predavanju, kjer si boste lahko ogledali najpogostejše tehnike za izrabo notranjega omrežja, kje se skrivajo pasti in kako z logičnim povezovanjem manjših nepravilnih konfiguracij, »poznavalci« (hekerji) izkoristijo notranje omrežje organizacije.
Celoten program je sestavljen za osnovne uporabnike, mogoče ga je razumeti brez tehničnega znanja. Večina stvari temelji na konkretnih primerih in predstavitvi dobre prakse podjetja TEB d.o.o. iz Brestanice.
Predavatelj:
Boštjan Špehonja je višji svetovalec informacijske varnosti s kar nekaj mednarodno priznanimi certifikati na področju etičnega hekanja (Certified Ethical Hacker – Master, Certified Network Defense Arcihtect, Security+, CEH Practical). Kot strokovni sodelavec podjetji Unistar ter Pro.Astec, kjer je v vlogi projektnega vodje je zadolžen za vodenje skupine ter izvedbo projektov varnostnih pregledov. Ima širok nabor večletnih izkušenj, saj mu je pregled svojega IKT okolja zaupalo že preko 100 organizacij, kot so podjetja s kritično infrastrukturo, banke, zavarovalnice, ministrstva, ter številna druga podjetja. Izvaja tudi izobraževanja in delavnice na temo varne uporabe interneta in etičnega hekanja. Je soustanovitelj fundacije SICEH (Slovenian Certified Ethical Hackers) ter gostujoči strokovnjak na Univerzi v Mariboru in Gea Collegu, zraven pa vodi še svoje podjetje GO-LIX d.o.o. V lanskem letu je odkril ranljivost na uradni strani podjetja Microsoft in si tako prislužil objavo na spletni strani “Security Researcher Acknowledgments for Microsoft Online Services”.
Udeležba na usposabljanju je brezplačna in dostopna vsem, ki se boste na delavnico predhodno prijavili.
Prijave zbiramo do zasedbe mest, v pisarni Posavske GZ, Krško, T: 07 4901060, E: posavska.gz@gzs.si.

Delavnica "Pravilnik o delovnih razmerjih - izdelava"
2019-12-03 12:00 - 15:00
V okviru točke SPOT svetovanje Posavje vas vljudno vabimo na brezplačno delavnico
»PRAVILNIK O DELOVNIH RAZMERJIH – IZDELAVA«,
ki bo v torek, 3. decembra 2019, od 12. do 15. ure, v sejni sobi Območne obrtno-podjetniške zbornice Krško, CKŽ 67, Krško.
Kolektivna pogodba za obrt in podjetništvo (KPOP) je z dnem 31. 12. 2018 zaradi poteka časa, za katerega je bila sklenjena, prenehala veljati. Veljala je od 16. 11. 2013, uporabljala pa se je od 1. 1. 2014 dalje. Po prenehanju veljavnosti KPOP so se določbe normativnega dela (od čl ena 19 do 81) uporabljale še 12 mesecev, torej do 31. 12. 2019. To pomeni, da vse bistvene določbe, ki so zavezovale delavce in delodajalce, veljajo še do konca leta, tudi tarifni del. Delodajalci, ki želijo pravice delavcev ohraniti na ravni, kot jih je določala KPOP (število dni letnega dopusta ipd.), morajo s 1. 1. 2020 sprejeti pravilnik o delovnih razmerjih in v njem določiti pravice iz KPOP. Poleg tega Zakon o delovnih razmerjih na več mestih napotuje na določanje pravic delavcev v internih pravilnikih (npr. dodatki za nadurno delo, dodatek za delovno dobo, višina povračila prevoza na delo in z dela, višina regres a za prehrano ipd.). Glede na to, da se bo KPOP prenehala uporabljati, nekateri delodajalci od 1. 1. 2020 ne bodo imeli več nikjer določenih višin navedenih pravic.
V ta namen organiziramo omenjeno delavnico, kjer bodo udeleženci prejeli vzorec pravilnika o delovnih razmerjih in ga bodo skozi delavnico izdelali.
VSEBINA DELAVNICE:

Zakaj je dobro imeti Pravilnik o delovnih razmerjih.
Sklenitev pogodbe o zaposlitvi.
Pravice in obveznosti med trajanjem delovnega razmerja.
Plača, povračila in drugi osebni prejemki.
Vprašanja in odgovori.

Vsi prijavljeni udeleženci prejmejo gradivo (vzorec pravilnika) v e-obliki.
Delavnico bo izvedla predavateljica ga. Staša Pirkmaier, univ. dipl. pravnik. Je svetovalka – specialistka na Obrtno-podjetniški zbornici Slovenije, ki ima večletne izkušnje s področja in socialnega prava. Je svetovalka ter predavateljica, avtorica strokovnih člankov v reviji Obrtnik podjetnik. Sodelovala je kot strokovna pomoč pri pogajanjih za reformo trga dela 2013. Poleg omenjenega je tudi članica Komisije za ugotovitev podlage odpovedi o zaposlitvi invalidu.
Udeležba na delavnici je brezplačna in dostopna vsem, ki se bodo na delavnico prijavili. Prijave sprejemamo v pisarni Območne obrtno-podjetniške zbornice Krško, na telefonu 07 49 25 343, 07 49 01 220 ali na e-naslov: janja.starc@ozs.si.
Prijave sprejemamo do 26.11.2019 oz. do zapolnitve prostih mest.
VLJUDNO VABLJENI!

3-dnevna delavnica "NemškI jezik kot priprava na vstop na nemško govoreči trg"
2019-12-03 09:00 - 12:00
V okviru točke SPOT Posavje organiziramo in vabimo na 3-dnevno delavnico nemškega jezika kot priprave na vstop na nemško govoreči trg, ki bo potekala:

v torek, 3. decembra,
v četrtek, 5. decembra in
v torek, 10. decembra 2019,

od 9. do 11.40 ure, v predavalnici Posavske gospodarske zbornice, Krško, Bohoričeva 9, 8270 Krško.

Terminska in vsebinska razdelitev izobraževanja:
Izobraževanje traja 3 srečanja 3 šolske ure in 15 min (skupaj 150 minut).
1. Srečanje: Osebna predstavitev in predstavitev podjetja v nemškem jeziku
Udeleženci znajo:

predstaviti sebe in sprejeti stranke,
predstaviti lastno podjetje (besedišče s področja izdelkov in storitev, panog, organizacije podjetja, inovacij).

2. Srečanje: Določanje terminov
Udeleženci znajo:

se pisno dogovoriti za termin,
voditi telefonske pogovore,
poznajo pravila za pisanje elektronske korespondence v nemškem jeziku.

3. Srečanje: Komunikacija s podjetji na nemško govorečem trgu
Udeleženci znajo:

napisati in razumeti povpraševanje in ponudbo v nemškem jeziku,
poznajo izrazoslovje v povezavi z računovodstvom,
razumejo in reagirajo na napake in reklamacije v nemškem jeziku.

Izobraževanje zaradi lažjega sledenja zahteva poznavanje A 1 ravni nemškega jezika – (nemščina na osnovni ravni).
Predavateljica Jasmina Noč je samostojna podjetnica, profesorica nemškega jezika in zgodovine, ki že več kot 10 let poučuje nemščino kot tuj jezik in prevaja. Za različne naročnike je pripravila in izvedla že vrsto tečajev splošne in poslovne nemščine ter webinarjev na področju izobraževanja odraslih (spletni portal Moje znanje.si., Goethe Institut Ljubljana ter za druge naročnike). Na področju prevajanja med drugim sodeluje tudi z Advantage Austria (Gospodarskim oddelkom Avstrijskega veleposlaništva v Ljubljani) ter v tem okviru tudi z Avstrijsko gospodarsko zbornico na Dunaju (WKO).
Udeležba na 3- dnevni delavnici je brezplačna in dostopna vsem, ki se boste na delavnico predhodno obvezno prijavili.
Prijave zbiramo v pisarni GZS Posavska gospodarska zbornica, Krško, T: 07 4901060, E: posavska.gz@gzs.si
Prijave se sprejemajo do petka, 29. novembra 2019 oz. zasedbe mest.

Delavnica "Skrivnosti uspešnega vsebinskega in e-mail marketinga" - delavnica je že polna
2019-11-29 10:00 - 13:00
V okviru točke SPOT svetovanje Posavje vas vljudno vabimo na brezplačno delavnico »Informacijska varnost v majhnih in srednjih podjetjih – kje in kako začeti?«, ki bo v petek, 29. novembra 2019, s pričetkom ob 10.00 uri, v predavalnici Posavske gospodarske zbornice, Krško, Bohoričeva 9.
Intenzivna, praktična delavnica, ki vas bo seznanila z najnovejšimi trendi, znanji in veščinami na področju e-mail marketinga in content (vsebinskega) marketinga. E-mail je ob telefonu najbolj priljubljen način poslovne komunikacije, zato ga morate obvladati v vašem podjetju.
Komu je usposabljanje namenjeno?
Izobraževanje je namenjeno vsem podjetnikom in zaposlenim, ki želijo e-mail marketing spremeniti v dobičkonosno prodajno pot.
Zakaj se vam splača biti na delavnici?

Prejmete recepte, kako učinkovito zbirati e-mail naslove in privoljenja prejemnikov iz vaših ciljnih skupin.
Kako doseči skladnost z GDPR, da pri tem ne škodite vašemu poslu.
Dobite priporočila, kako zbirati, urejati, hraniti in čistiti osebne podatke v skladu z zakonskimi predpisi ter pravno ustrezno izvajati e-mail marketing.
Kako se lotiti B2B in B2C content in e-mail marketinga.
Kako pisati učinkovita 1:1 osebna prodajna sporočila in odlično komunicirati preko e-maila.
Dobite priporočila, kako lahko vi segmentirate vaše uporabnike in z njimi ciljno komunicirate ter z njimi gradite pozitiven odnos.
Predstavimo vam ideje, katere vsebine in vsebinske sklope bi lahko zajemal vaš vsebinski marketing, da boste imeli visoko branost e-mailov.
Naučimo vas, kako lahko pišete dobre zadeve sporočil in optimizirate odpiranje vaših e-mailov (open rate).
Izvedeli boste, kako pisati sporočila, ki bodo prodajno uspešna in vas naučili psiholoških sprožilcev e-mail marketinga.
Izvedeli boste, kakšna je optimalna frekvenca za pošiljanje vaših vsebinskih in prodajnih sporočil.
Prejmete priporočila, kako meriti statistike vaših e-mailov in kako optimizirati vaše e-maile za boljši prodajni efekt.
Pokazali vam bomo kalo lahko z marketinško avtomatizacijo prihranite čas in izboljšate uporabniško izkušnjo vaših strank.
Dobite recepte, kako lahko testirate in optimizirate vaša sporočila in subjecte (zadeve) za čim boljši prodajni učinek.
Dobite navodila za uredniško politiko za vaš content marketing in ideje, kje dobiti vsebine.
Prejmete recepte, kako vzpodbujati bralce, da te vsebine priporočajo na socialnih omrežjih.

Predavatelj mag. Simon Meglič – je direktor in ustanovitelj družbe ePrvak d.o.o., je predavatelj in eden največjih strokovnjakov za digitalni marketing v Sloveniji. O tem predava na seminarjih, konferencah in fakultetah v Sloveniji in tujini. Je tudi predavatelj na DOBA fakulteti in Digital marketing institute v Zagrebu ter Netfork akademiji. Sodeluje še z Univerzo v Ljubljani in Ekonomsko fakulteto. Je tudi programski vodja Sekcije za direktni marketing in prodajo pri Društvu za marketing Slovenije.
Več o predavatelju na: https://www.linkedin.com/in/simonmeglic
Udeležba na usposabljanju je brezplačna in dostopna vsem, ki se boste na delavnico predhodno prijavili. Vse zainteresirane obveščamo, da je delavnica že polna.

Delavnica "Optimizacija davčne osnove in davčne novosti"
2019-11-21 16:00 - 19:00
V okviru točke SPOT svetovanje Posavje vas vljudno vabimo na brezplačno delavnico
»OPTIMIZACIJA DAVČNE OSNOVE IN DAVČNE NOVOSTI«,
ki bo v četrtek, 21. novembra 2019, od 16. do 19. ure, v sejni sobi Območne obrtno-podjetniške zbornice Krško, CKŽ 67, Krško.
VSEBINA DELAVNICE:

Davčne novosti (Zakon o spremembah in dopolnitvah Zakona o davku na dodano vrednost in podzakonski predpisi – Pravilnik).
Sprememba dohodninske lestvice.
Obdavčitev kapitala.
Optimizacija davčne osnove.
Kaj vse je potrebno postoriti pred zaključkom davčnega leta.

Udeleženci prejmejo gradivo delavnice v e-obliki.
Delavnico bo izvedla ga. Marija TOMC MUC, izkušena davčna svetovalka in predavateljica. Predavanja bodo temeljila predvsem na primerih iz prakse in najpogostejših poslovnih dogodkih ter podrobnejša predstavitev davčnih novosti.
Udeležba na delavnici je brezplačna in dostopna vsem, ki se boste na delavnico prijavili. Prijave sprejemamo v pisarni Območne obrtno-podjetniške zbornice Krško, na telefonu 07 49 25 343; 07 49 01 220 ali na e-naslov: janja.starc@ozs.si. Prijave sprejemamo do 18.11.2019 oz. do zapolnitve prostih mest.
LEPO VABLJENI!

INFO DAN ZA PODJETNIŠTVO - DAN ODPRTIH VRAT
2019-10-23 14:00 - 17:00 | Kulturni dom Krško, Trg Matije Gubca 2, Krško, 8270
Center za podjetništvo in turizem Krško vas v okviru SPOT svetovanje Posavje vabi na
INFO DAN ZA PODJETNIŠTVO – DAN ODPRTIH VRAT
»Vsi odgovori na enem mestu – v enem dnevu«
v sredo, 23. oktobra 2019, od 14. do 17. ure v prostorih (avla) Kulturnega doma, Trg Matije Gubca 2, 8270 Krško.
V okviru brezplačnih svetovanj boste dobili odgovore na različna vprašanja: ustanovitev podjetja, začetek in nadaljevanje poslovanja (povezano z različnimi dovoljenji, davki, prijavami v obvezna zavarovanja, spodbudami za zaposlovanje …), zapiranje podjetja ter druga vprašanja podjetništva.
Za vas smo združili svetovalce – podporne institucije, ki jih podjetnik sreča pri svojem začetku ali kasneje na svoji podjetniški poti, med drugim:

Center za podjetništvo in turizem Krško (SPOT svetovanje Posavje)
Finančna uprava RS, Finančni urad Brežice
AJPES, izpostava Krško
Zavod RS za zaposlovanje, Območna služba Sevnica
Zavod za zdravstveno zavarovanje, OE Krško
Obrtne zbornice
Zavod KNOF, so.p. (socialno podjetje, inkubator socialnega podjetništva…)
Banke

Vse zainteresirane vabimo, da svojo udeležbo čimprej potrdite – najkasneje do ponedeljka, 21.10.2019. Naši kontakti: mateja.jurecic@cptkrsko.si (07/490 22 25) ali karmen.levak@cptkrsko.si (07/490 22 24), kjer smo na voljo za dodatne informacije.
Lepo vas pozdravljamo in se veselimo srečanja z vami.
SPOT svetovanje Posavje
Center za podjetništvo in turizem Krško

Delavnica "Možnosti prenosa dejavnosti na naslednike ter davčni in računovodski vidik prenosov"
2019-09-25 16:00 - 19:00 | Območna obrtno-podjetniška zbornica Sevncia, Cankarjeva ulica 1, Sevnica, 8290, Slovenija
V okviru točke SPOT svetovanje Posavje vas vljudno vabimo na brezplačno delavnico
»MOŽNOSTI PRENOSA DEJAVNOSTI NA NASLEDNIKE ter DAVČNI IN RAČUNOVODSKI VIDIK PRENOSOV«,
ki bo v sredo, 25. septembra 2019, od 16. do 19. ure, v veliki konferenčni dvorani Območne obrtno-podjetniške zbornice Sevnica, Cankarjeva ulica 1, 8290 Sevnica
VSEBINA DELAVNICE:

Prenos dejavnosti s.p. na družinske člane prevzemnike, kdo in kdaj so lahko prevzemniki, družinski člani prevzamejo podjetje s.p.
Kakšne so možnosti preoblikovanja s.p. v kapitalsko družbo d.o.o. ali prenos s.p. na že registrirano prevzemno kapitalsko družbo d.o.o.
Možnosti izvzema premoženja (nepremičnine, osebna vozila..) iz dejavnosti v zasebno gospodinjstvo pred prenosom dejavnosti – računovodski in davčni vidik
Prenos dejavnosti s.p. na kapitalsko družbo d.o.o. Možnosti zniževanja podjetnikovega kapitala pred prenosom v d.o.o. po davčno nevtralnem principu, brez davčnih dajatev
Dedovanje p. , kdo je lahko prevzemnik podjetja kot dedič
Kapitalske družbe d.o.o. – prevzem lastništva podjetja z darilno pogodbo družinskim članom, dedovanje deležev v d.o.o., izstop družbenika iz več osebne kapitalske družbe d.o.o. – odškodnina
Praksa registrskih sodišč pri prenosih s.p. na kapitalsko družbo, spremembi lastništva v d.o.o. zaradi darilnih pogodb, dedovanja….
Razprava, odgovori na vprašanja udeležencev

Delavnico bo izvedela ga. Milica Gostiša, vrhunska strokovnjakinja na področju davkov, računovodstva in financ, avtorica in soavtorica številnih strokovnih člankov in strokovnih priročnikov. Ima dolgoletne praktične izkušnje pri izvajanju prenosov – doslej je bilo preoblikovanih preko 1.200 podjetij samostojnih podjetnikov in večje število prenosov lastništva na dediče v kapitalskih družbah. Za udeležence bo pripravljeno gradivo.
Za udeležbo je prijava obvezna ! Prijave zbirajo na OOZ Sevnica do vključno 16.9.2019 oz. do zasedbe mest (telefon 07/81 65 280 ali anita.pecnik@ozs.si). Dodatne informacije o delavnici lahko prejmete na OOZ Sevnica.
PRIJAZNO VABLJENI K PRIJAVI !

Mednarodni gospodarski forum
2019-09-10 14:00 - 18:00 | mednarodni sejem obrti in podjetništva, Dečkova 1, Celje
Vabimo vas, da se nam pridružite na Mednarodnem gospodarskem forumu Slovenije, Hrvaške, Srbije in Črne gore, poslovnem dogodku na letošnjem sejmu MOS.
Dogodek se bo odvijal v torek, 10. septembra 2019, s pričetkom ob 14. uri v Modri dvorani I, (Celjski sejem d.d., Dečkova 1, Celje).
Namen foruma je prispevati k nadaljnji krepitvi gospodarskega sodelovanja ter podjetniškega povezovanja na območju nekdanjega skupnega tržišča.
Forum bo odlična priložnost za poslovno mreženje in pridobivanje novih informacij! Vljudno vabljeni!
Program:
13.45 Prihod in Registracija
14.00 Splošni – predstavitveni del

Analiza gospodarskega stanja Slovenije, Hrvaške, Srbije in Črne gore
Predstavitev države partnerice 52. MOS Črne gore – Privredna komora Crne Gore
Vpliv digitalizacije na poslovanje MSP-jev in priložnosti s predstavitvijo primera dobre prakse “E commerce” hrvaške platforme za podporo pri prodaji izdelkov in storitev MSP-jev – Obrtnička komora Zagreb.

15.45. Okrogla miza “Priložnosti poslovanja na trgih nekdanje skupne države (podjetniki vseh štirih držav)
17.00 Mreženje ob prigrizku

Razpis Krepitev trženja blagovnih znamk na tujih trgih prek showroomov v tujini – informativni dan
2019-09-06 09:00 - 12:00 | Javna agencija Spirit, Verovškova ulica 60, Ljubljana, Slovenija
Vabimo vas na informativni dan, na katerem bo predstavljen javni razpis »KREPITEV TRŽENJA BLAGOVNIH ZNAMK NA TUJIH TRGIH PREK SHOWROOMOV V TUJINI«.
Informativni dan bo potekal v petek, 6.9.2019 v prostorih SPOT svetovanje regija Jugovzhodna Slovenija Podjetniškega inkubatorja Podbreznik, Podbreznik 15, 8000 Novo mesto s pričetkom ob 9. uri.
POMEMBNO: Informativni dan bodo izpeljali zgolj v Ljubljani in sicer so za vprašanja in pojasnila glede razpisa na voljo v četrtek, 6. septembra ob 10. uri na sedežu Javne agencije SPIRIT Slovenija v Ljubljani.
Vabljeni !
